Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17822

b) A természetes fényviszonyok a baleset időpontjában (a napfény, holdfény, szürkület, stb.). 1.8 Navigációs berendezések. A rendelkezésre álló navigációs berendezések vonatkozó adatai, beleértve az olyan leszállító berendezéseket, mint például a ILS, MLS, NDB, PAR, VOR, az optikai földi segédberendezéseket stb. és az adott időpontban tapasztalt, hatékonyságukra vonatkozó információkat. 1.9 Összeköttetés. A légiforgalmi mozgó és a légiforgalmi állandó helyű szolgálat összeköttetésére és ennek hatékonyságára vonatkozó információk. 1.10 Repülőtéri adatok. A repülőtérre, létesítményeire és állapotukra, illetve ha a felszállás, vagy a leszállás nem a repülőtéren történt, akkor a felszállási, vagy a leszállási területre vonatkozó témához tartozó információk. 1.11 Légijármű adatrögzítők. A légijármű adatrögzítők telepítési helye a légijárműben, állapotuk a megtaláláskor és a belőlük nyert adatok. 1.12 A roncsra és a becsapódásra vonatkozó adatok. Általános információk a baleset helyszínéről és a roncs szétszóródásáról; felderített anyaghibák, vagy alkatrész hibák. A roncs különböző darabjainak helyére és állapotára vonatkozó részletekre rendszerint nincs szükség, csak akkor, ha ezzel a légijármű becsapódás előtti széthullását szükséges jelezni. Vázlatok, térképek és fényképfelvételek ebben a részben helyezhetők el, vagy a Függelékhez csatolhatók. 1.13 Orvosi és boncolási adatok. Az elvégzett vizsgálatok eredményeinek és az azokból rendelkezésre álló adatok rövid leírása. Megjegyzés: A hajózó személyzet szakszolgálati engedélyével kapcsolatos egészségügyi adatokat az "1.5 - A személyzet adatai" című részben kell közölni. 1.14 Tűz. Ha tűz keletkezett, akkor az eset természetére, valamint az oltáshoz használt tűzoltó eszközökre és hatékonyságukra vonatkozó információk. 1.15 A túlélés lehetősége. A kutatás, vészelhagyás és mentés rövid leírása, a személyzet és az utasok elhelyezkedése az elszenvedett sérülések viszonylatában, az olyan szerkezetek elégtelensége, mint például ülések és biztonsági övek bekötő pontjai. 1.16 Próbák és kísérletek. Rövid nyilatkozat a próbák és kísérletek eredményeiről. 1.17 Szervezeti és vezetőségi jellemzések. A légijármű üzemelését befolyásoló szervezetekkel és ezek vezetőségével összefüggő vonatkozó információk. Ezen szervezetek közé tartozik például az üzemeltető, a légiforgalmi szolgálat(ok), az útvonal-, a repülőtéri- és az időjárási szolgálati ügynökségek és a szabályozó hatóság. Az információ tartalmazhatja, de ne csak a szervezeti felépítésre és funkciókra, erőforrásokra, a gazdasági helyzetre, a vezetési irányelvekre és gyakorlatra és a szabályozási keretekre korlátozódjon. 1.18 Kiegészítő adatok. Az 1.1 - 1.17 pontokban nem szereplő, de a témához tartozó információk. 1.19 Hasznos, vagy hatékony kivizsgálási módszerek. Ha a kivizsgálás során hasznos, vagy hatékony kivizsgálási módszereket alkalmaztak, akkor röviden tüntessék fel e módszerek alkalmazásának okát, utaljanak főbb jellemző vonásaikra, továbbá az 1.1-től - 1.17 pontig terjedő alcímek alatt ismertessék az eredményeket. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes